kardosdrur/scandi-wiki huggingface dataset:
Kuzbass

Kuzbass (, ), der er en sammentrækning af Kuznetsk-kulbækkenet (, ) er et af verdens rigeste kulområder. Kulområdet ligger i Kemerovo oblast det sydvestlige Sibirien i Rusland. Kuzbass dækker et areal på 69 900 km². Kulforekomsterne forekommer i Kuznetsksænkningen mellem Tomsk og Novokuznetsk ved floden Tom. Mod syd grænser Kuzbass op til Abakanbjergene, i vest til Salairryggen og mod nord til Kuznetsk Alatau.

Kuzbass indeholder nogen af verdens største kulforekomster i optil 1800 meters dybde. De samlede kullforekomstene er estimert til 725 milliarder ton. De øvrige industrier i regionen, som maskinbygning, kemisk og metallurgisk industri, er alle basert på kulminerne.

I sovjetperioden havde kun Donbass i Ukraine større regional kulproduktion end Kuzbass. I Kuzbass-området påbegyndtes jernsmeltning så tidlig som 1697. Kulforekomsterne blev opdaget i 1721, men blev først systematisk udvundet fra 1851. Industrialiseringen af Rusland i slutningen af 1800-tallet understøttede en hurtig vækst i industrierne i området, der yderligere blev fremmet af fuldførelsen af Den transsibiriske jernbane. I begyndelsen af 1930'erne, under sovjets første femårsplan blev Ural-Kuznetsk industrikombinat dannet. Kombinatet blev center for produktionen af jern og stål, zink, aluminium, maskiner og kemikalier.

Sovjetunionens økonomiske problemer i slutningen af 1980'erne forårsagede strejker blandt Kuzbass' kulminearbejdere i 1989 og 1990, hvilket alvorligt svækkede Mikhail Gorbatsjovs reformistiske regering. Efter Sovjetunionens opløsning og privatiseringen stod regionens industrier overfor yderligere en krise. Siden da har Kuzbass' betydning imidlertid øget. Kuzbass står nu for over 56% af produktionen af stenkul i Rusland, i 2015 var den samlede produktion af kul i Kuzbass på 215,2 millioner ton.

Kuzbass største byer er Kemerovo (), Anzjero-Sudzjensk (), Leninsk-Kuznetskij (), Kiseljovsk () og Prokopjevsk ().

De største kulselskaber i området er Kuzbassrazrezugol (), Raspadskaja () og Juzjkuzbassugol ()

Noter

Eksterne henvisninger 

Kemerovo oblast
Minedrift
Maskinarbejde
Maskinteknik
Metallurgi
Kaliopi

Kaliopi Bukle (, født 28. december 1966 i Ohrid) er en makedonsk sanger, som synger pop, traditionel musik og soft rock.

Eurovision 
Kaliopi har repræsenteret Makedonien i Eurovision Song Contest tre gange, i henholdsvist 1996, 2012 og 2016.

Som den første deltager for Makedonien, deltog Kaliopi med sangen "Saliapo" (dansk: "Kun dig") i Eurovision Song Contest 1996. Sangen kvalificerede sig ikke fra forudvælgelsen, og endte samlet på en 26. plads i konkurrencen. Hun deltog igen i Eurovision Song Contest 2012, hvor hun repræsenterede Makedonien med sangen "Crno I Belo" (dansk: "Sort og hvid"). Her kvalificerede hun sig til finalen, og opnåede en 13. plads i finalen og dermed Makedoniens næstbedste placering hidtil. Hun repræsentede for tredje gang Makedonien i konkurrencen i 2016 med sangen "Dona". Her opnåede hun en 11. plads i semifinalen, og fik dermed akkurat ikke nok stemmer til at kvalificere sig til finalen.

Diskografi 
Studiealbum
med Group Kaliopi
 1986: "Kaliopi"
 1987: "Rodjeni"

Solo
 2000: "Oboi Me"
 2001: "Ako Denot Mi E Nokj"
 2004: "Ne Mi Go Zemaj Vremeto"
 2008: "Zelim Ti Reci"
 2010: "Poraka" and "Poruka"
 2013: "Melem"

med Edin Karamazov
 2009: "Oblivion"

Live-album
 2002: "Najmila – Live and Unreleased"
 2006: "Kaliopi Live" (DVD Album)

Instrumentalalbum
 2005: "Me, Isadora"

Opsamlingsalbum
 2007: "The Best Of"

Noter

Eksterne henvisninger 

 Officielt websted 
 

Sangere fra Nordmakedonien
Nordmakedoniens Eurovision Song Contest-deltagere
Deltagere ved Eurovision Song Contest 1996
Deltagere ved Eurovision Song Contest 2012
Deltagere ved Eurovision Song Contest 2016
Andrias Høgenni

Andrias Høgenni (født 28. oktober 1988) er en færøsk filminstruktør fra Tórshavn. Før han startede på filmskole i Danmark, fik han erfaringer fra Færøerne, da han var med til at lave udsendelser til det færøske fjernsyn, der kaldes Agurk. I 2012 blev han uddannet fra den alternative danske filmskole 18 Frames. Hans afslutningsprojekt Timerne med Christine blev vist ved Odense Internationale Film Festival i 2013. Derefter lavede han kortfilmene Eina, og Det Mand Ikke Taler Om. Filmen Det Mand Ikke Taler Om var en del af et projekt, hvor det var meningen at sætte fokus på det, at mænd bliver voldtaget. Efter planen skal filmen fremover vises til diskussionsforum og bruges til undervisning. Filmen er produceeret af El Cine Production med støtte fra Fynske Filmfortællinger, og derudover er filmen et samarbejde mellem Odense Filmværksted, Syddansk Universitet, Kulturregion Fyn og Det Danske Filminstitut. 

Høgenni er bestyrelsesmedlem af Føroysk Filmsfólk. Han er uddannet bachelor i medievidenskab fra Syddansk Universitet i 2013. I 2018 blev han uddannet filminstruktør fra den alternative filmskole Super16. Hans afgangsfilm fra Super16, Ikki illa meint, vandt den færøske filmpris Geytin og Canal+ Award i Semaine de la Critique i Cannes i maj 2019.

Flere af hans kortfilm har været nomineret til den færøske filmpris Geytin, og i 2015 vandt han hovedprisen med filmen Stina Karina. Han vandt også hovedprisen ved Geytin i 2016 og 2019. Vindere af Geytin får en statuette, et hædersbevis samt 30.000 kroner.

I januar 2016 modtog han Pris til ung kunstner fra Færøernes landsstyre, prisen er en del af de priser der uddeles en gang om året og samlet kaldes Mentanarvirðisløn Landsins (Færøernes Kulturpriser).

Film

Kortfilm 
 Imens bladene falder, 2010
 Harmoni, 2012
 Timerne med Christine, 2013
 Eina, 2013
 Det Mand Ikke Taler Om, 2014
 Kom og dansa, 2015
 Stina Karina, 2015 (vandt hovedprisen Geytin ved den årlige Geytin i Tórshavn den 11. dec. 2015)
 Et knæk, 2016 (vandt begge færøske filmpriser ved Geytin i Nordens Hus i Tórshavn 11. dec. 2016, Geytin samt tilskuerprisen)
Ikki illa meint, 2018 (vandt hovedprisen ved Geytin i Nordens Hus i Tórshavn 22. februar 2019)

Hæder 
 2014 - Blev nomineret til Årets Talent 2014 fra Odense Filmværksted
 2014 - To af hans film, Det Mand Ikke Taler Om og Kom og dansa, blev nomineret til den færøske filmpris Geytin i 2014.
 2015 - Vandt Geytin for kortfilmen Stina Karina
 2015 - Modtog Pris til ung kunstner fra det færøske landsstyre (Mentanarvirðislønir Landsins)
 2016 - Vandt to priser ved Geytin, en årlig filmfestival på Færøerne for kortfilm. Han vandt for kortfilmen Et knæk.
 2019 - Vandt hovedprisen ved Geytin i Nordens Hus i Tórshavn 5. februar 2019 for kortfilmen Ikki illa meint (2018).
 2019 - Vandt Canal+ Award í Semaine de la Critique for filmen Ikki illa meint (2018)

Noter

Eksterne henvisninger 
 

Manuskriptforfattere fra Færøerne
Filminstruktører fra Færøerne
Personer fra Thorshavn
Lopranseiði

Lopranseiði er et område vest for Lopra på Suðuroy. Tæt ved Lopranseiði ligger den 3,4 hektar store holmen Lopranshólmur. Slugten mellem holmen og Lopranseiði hedder Lambagjógv. Udmarken mod syd hedder Lopranshagi og udmarken mod nord hedder Tóris- og Lambhagi. Det pyramidelignende fjeld syd for Lopranseiði hedder Kirvi og dens top Kirviskollur. Vigen øst for holmen hedder Ónavík. Fjeldet nord for Lopranseiði er Rávan. Lopranseiði er 61 meter højt og Lopranshólmur er 57 meter højt. 

Den 2. september 1742 støder den nederlandske ostindienfarer Westerbeek på nogle skær ud for Lopranseiði. Tidlig om morgen driver vraget mod syd og rammer skærene ud for det pyramidelignende fjeld Kirvi. Inden skibet blev slået til vragdele, lykkedes det for mandskabet ved hjælp af den knækkede mast at kravle over til de landfaste klipper og i sikkerhed. 10 mænd kravler op ad det stejle fjeld for at få hjælp. De deler sig i to grupper og ankommer henholdsvis til Vágur og Sumba et par timer senere.

Galleri 

Suðuroy
Toulouse School of Economics

Toulouse School of Economics (TSE) er en europæisk uddannelses- og forskningsinstitution indenfor økonomi og en del af Université Toulouse-I-Capitole, der er et af flere universiteter beliggende i den franske by Toulouse. Stedet regnes for en af verdens bedste uddannelses- og forskningsinstitutioner for økonomer. I august 2018 rangerede skolen på niendepladsen over økonomiske forskningsdepartementer i hele verden, baseret på videnskabelige publikationer.  TSE blev grundlagt under sit nuværende navn i 2011, men trækker sin historie tilbage til 1978, hvor den unge franske økonom Jean-Jacques Laffont med en nybagt Ph.D.-grad fra Harvard University fik ideen til at skabe et økonomisk forskningscenter i sin hjemby Toulouse.

Skolens nuværende direktør er Jean Tirole, der modtog Nobelprisen i økonomi 2014. Der tilbydes følgende grader: Bachelor, Master og Ph.d.

Referencer

Eksterne henvisninger 

 Officiel hjemmeside
 TSE's historie (på engelsk) 

Uddannelsesinstitutioner i Frankrig
School of Economics
Ringstabekk Station

Ringstabekk Station (Ringstabekk stasjon) er en metrostation på Kolsåsbanen på T-banen i Oslo. Stationen åbnede 15. august 2011 som erstatning for den gamle Ringstabekk Station og Tjernsrud Station, der blev nedlagt 1. juli 2006 i forbindelse med opgraderingen af Kolsåsbanen til metrostandard. Den nye station ligger imellem de to gamle.

Der er både T-bane og sporvej ved stationen, men det er kun T-banen, der stopper der. Årsagen er at der ikke er plads til en ekstra perron til sporvognene, der derfor kun stopper på nabostationerne Jar og Bekkestua.

Eksterne henvisninger 

T-banestationer i Oslo
Etableret i 2011
Jar Station

Jar Station (Jar stasjon) er en metrostation på Kolsåsbanen på T-banen i Oslo. Den er desuden stoppested på sporvejen Lilleakerbanen, der følges med T-banen mellem Jar og Bekkestua.

Stationen blev lukket 1. juli 2006 sammen med Kolsåsbanen, da denne skulle opgraderes til metrostandard. Til gengæld fortsatte sporvognene fra deres hidtidige endestation ved Jar til Bekkestua fra 20. august 2007. Tidligere havde enkelte sporvogne fortsat helt til Avløs, så bane og stationer var forberedt på det. 15. februar 2009 betød opgraderingen imidlertid, at sporvejen måtte afkortes til Lilleaker. Efter opgraderingen vendte T-bane og sporvogne atter tilbage til Jar 1. december 2010. Stationen var herefter midlertidig endestation for Kolsåsbanen, til den blev forlænget til Bekkestua 15. august 2011 og senere videre til Kolsås. Sporvejen blev forlænget til Bekkestua igen 19. januar 2014.

På nordsiden af sporvejen ligger friluftsområdet Jarmyra med Bærumsveien (Fylkesvei 160) på den anden side. Ved stationen passerer Vollsveien både Bærumsveien og sporvejen på en bro. Bærumsveien er vigtig for trafik fra store dele af Bærum til Oslo. Vollsveien er en vigtig forbindelse fra det øvre Bærum ned til Lysaker med Europavej E18. Stationsområdet er derfor et vigtigt knudepunkt med flere buslinjer.

Lige øst for stationen ligger Lysakerelven, der går fra Bogstadvannet til Oslofjorden ved Lysaker, og som udgør grænsen mellem Oslo og Bærum kommuner.

Lige syd for stationen ligger resterne af Jar gård. Området syd for sporvejen mellem Jar og Tjernsrud blev bebygget med villaer omkring 1929. Grundene var store, hvilket i nyere tid er udnyttet til at bygge yderligere huse i de gamle haver.

Navnet Jar kommer af ordet jare (kant, norrønt jaðarr), her for eksempel kanten mod Lysakerelevens dybe dal.

Eksterne henvisninger 

 Se, her er T-banen tilbake på Jar stasjon – Budstikka (1. december 2010)

T-banestationer i Oslo
Etableret i 1924
Arne Henriksen
Bjørnsletta Station

Bjørnsletta Station ( Bjørnsletta stasjon) er en metrostation på Kolsåsbanen på T-banen i Oslo.

Stationen blev åbnet 17. august 2010. Den erstattede den gamle Bjørnsletta Station, der lå et par hundrede meter længere mod øst, og Lysakerelven Station, der lå et par meter hundrede meter længere mod vest, men som begge var blevet lukket 1. juli 2006 sammen med Kolsåsbanen, der skulle opgraderes til metrostandard. 

Genåbningen af banen fra Åsjordet til Bjørnsletta var oprindelig planlagt til at ske i december 2010. Det blev imidlertid fremrykket, så den nye station kunne indvies allerede 17. august 2010 af Oslos borgmester Fabian Stang.

Eksterne henvisninger

Noter 

T-banestationer i Oslo
Etableret i 2010
Volusia County

Volusia County er et county beliggende imellem St. Johns-floden og Atlanterhavet i den øst-centrale del af den amerikanske delstat Florida. Hovedbyen i countiet er DeLand, og Deltona med cirka 86.000 indbyggere er den største by. I 2010 havde countiet 494.593 indbyggere. Det blev grundlagt 29. december 1854, og er opkaldt efter det kommunefrie område Volusia.

Motorsportsanlægget Daytona International Speedway i Daytona Beach er beliggende i Volusia. Her bliver hvert år kørt det berømte NASCAR-løb Daytona 500.

Geografi 
Ifølge United States Census Bureau er Volusias totale areal på 3.710 km², hvoraf de 858 km² er vand.

Grænsende counties 
Flagler County - nord
Brevard County - syd
Orange County - syd
Seminole County - sydvest
Lake County - vest
Marion og Putnam counties - nordvest

Eksterne henvisninger 

 Volusia Countys officielle hjemmeside  

Counties i Florida
Etableret i 1854
Aulavik National Park

Aulavik National Park er en  nationalpark beliggende på  Banks Island i Northwest Territories i Canada.
Den blev oprettet i 1992 og omfatter cirka 12.274 kvadratkilometer. Parken ligger på den nordlige del af Banks Island, omtrent 250 kilometer nordøst for den lille by Sachs Harbour. Der findes ingen veje til parken, så den  nås kun med flyvemaskine. Blandt parkens mest kendte besøgsmål er Thomsen River, et af Nordamerikas nordligste vandløb, der kan besejles med kano. Parken er også kendt fordi der findes mange moskusokser .

Geografi og klima 
Området hvor Aulavik National Park ligger har arktisk klima med lange, kolde vintre og en kort kølig sommer. Mængden af nedbør over året er lav, omkring 300 millimeter. Det blæser næsten konstant og kraftige vindstød er almindelige. Landskabet er varieret, og  er blevet formet af gletsjere. Ved kysten mod M'Clure Strait i nord findes stejle klipper.

Flora og fauna 

Vegetationen i Aulavik National Park er sparsom og udgøres af lave urter, mosser, laver og dværgbuske tilpassede til forholdene på tundraen. Foruden moskusokser ses blandt større landlevende pattedyr,  rensdyr, polarulv og polarræv. Ved kysten i nord forekommer desuden isbjørn, samt sæler som ringsæler og remmesæl. I vandet uden for kysten kan man også se hvidhval og grønlandshval.

Eksterne kilder/henvisninger 

Officielt websted

Nationalparker i Canada
Etableret i 1992
Northwest Territories
Banks Island

Banks Island er en ø beliggende i Beauforthavet og er en del af Northwest Territories, Canada. Det er den vestligste af de store øer i det canadiske arktiske øhav. Øens areal er 70.028 km² og i 2011 var befolkningen på 112 indbyggere, alle bosatte i Sachs Harbour på sydkysten. Den er den 24. største ø i verden og Canadas femtestørste ø. Den er omkring 380 km lang, og 290 km på det bredeste sted på den nordlige del. Det højeste punkt er Durham Heights på den sydlige del af øen, og er 730 moh.. Bortset fra højderygge i nord og syd består øen af lavlande med åse og græsbevokset tundra. På Banks Island findes der en stor bestand af moskusokse. Sachs Harbour er base for fangstfolk og for olieefterforskning. Nationalparken Aulavik på cirka 12.000 km² blev etableret i 1992.

Øen er opkaldtes i 1819 efter den britiske naturforsker Joseph Banks efter en opdagelse af William Edward Parry.

Eksterne kilder/henvisninger 

 "Banks Island" på Store norske leksikon, snl.no, læst 2010-04-07, CC-by-sa

Øer i Northwest Territories
Sachs Harbour

Sachs Harbour er en lille by på den sydlige del af Banks Island i Northwest Territories i Canada, i den nordlige del af landet, 3.900 km nordvest for hovedstaden Ottawa. Sachs Harbour ligger 46 meter over havet og har 112 indbyggere.

Terrænet omkring Sachs Harbour er ret fladt, det højeste punkt i nærheden er Sachs Harbour Flyveplads, ca 1 km nord for byen, som er 85 meter over havet.

Eksterne kilder/henvisninger 

Northwest Territories
M'Clure Strait

M'Clure Strait er et sund i den nordlige del af Northwest Territories, Canada. McClures sund forbinder Beauforthavet mod vest med Melvillesundet i øst. Sundet afgrænses af Prince Patrick Island, Eglinton Island og Melville Island mod nord og Banks Island mod syd. Det danner den nordvestlige ende af Parry Channel som strækker sig mod øst hele vejen til Baffin Bay og er dermed en mulig rute for Nordvestpassagen. Strædet har navn efter Robert McClure, en irsk polarforsker der tjente under Royal Navy.

M'Clure Strait har normalt været dækket af havis, men var var helt åben i august 2007, og igen i august 2008. European Space Agency rapporterede at Nordvestpassagen var åben og fuldstændig isfri, og der fandtes en bane gennem den nordlige del af den historisk ufremkommelige rute mellem Europa og Asien..

Eksterne kilder/henvisninger 

 Sailors take northernmost trek through Arctic to highlight record thaw august 2012

Northwest Territories
Farvande i Canada
Natalfrankolin

Natalfrankolin () er en fasanfugl, der lever i det sydøstlige Afrika.

Noter 
 Avibase - the world bird database

Eksterne henvisninger 

Frankoliner
Fugle fra det sydlige Afrika
Brabant (provins)

Brabant var tidligere en belgisk provins som eksisterende 1815-1995. Den har siden 1995 været opdelt i: 
 Bruxelles, en føderal region i Belgien
 Vlaams-Brabant, en provins i regionen Flandern
 Brabant Wallon, en provins i regionen Vallonien

Historie 
Efter at Frankrig var blevet besejret i Napoleonskrigene blev der i 1815 etableret provinsen Brabant af det tidligere franske departement Dyle, som bestod af kærnområdet i det tidligere hertugdømme Brabant, som var blevet opløst ved den franske invasion. Mellem 1815 og 1830 var Brabant en provins i det Forenede kongerige Nederlandene, og fra 1830 i Belgien.

1989 etableredes Bruxelles regionen, i begyndelsen var den stadig en del af Brabant. I 1995 blev Brabant delt mellem regionerne Flandern og Vallonien og Bruxelles blev en provinsfri uafhængig region.

Se også 
 Brabant, et tidligere hertigdømme

Provinser i Belgien
Akademik Lomonosov

Akademik Lomonosov er en russisk flydepram med en længde på 144 meter, en bredde på 30 meter, en højde på 10 meter og en dybgang på under seks meter. Prammen indeholder et atomkraftværk, der fra efteråret 2016 via elkabler skal forsyne lokalsamfund i det nordlige Rusland med  elektricitet (så man slipper for at transportere fossilt brændsel derhen, med henblik på at producere elektriciteten lokalt). Dels kan den også forsyne olie- og naturgasboringer med elektricitet. Det vurderes, at 30% af al naturgas og 13 af al olie befinder sig i havet nord for Rusland.

Da prammen mestendels skal ligge i havn, er den ikke udstyret med en motor, og skal derfor trækkes af slæbebåde. Prammens atomkraftværk består af to reaktorer på hver 35 megawatt, der producerer strøm via to dampturbiner. Der bruges uran 235, der er beriget op til 20%. Fartøjet kan klare at blive ramt af både nedstyrtende fly, andre fartøjer og at blive ramt af en tsunami. Prammen har en forventet drifstid på fyrre år, men skal have udskiftet sit atombrændsel hvert 10. til 15. år, hvilket skal foregå i Murmansk. Der er planer om seks skibe mere af samme type.

Ved hjælp af et afsaltningsanlæg kan skibet desuden producere 240 mio. liter drikkevand i døgnet. Dette har afstedkommet interesse fra Kina, Indonesien og Malaysia.

Referencer 

Atomkraftværker
Fartøjer
Bygninger, konstruktioner og anlæg i Rusland
Frode Munksgaard

Frode Munksgaard (født 26. august 1949 i Videbæk) er en dansk journalist og erhvervsmand, tidligere tv-vært og chef for TV 2 Charlie. Han har blandt andet været vært og producer på DR-programmerne Profit og Hammerslag. Munksgaard var opfinder af begge programmer, og var vært på sidstnævnte fra 1994-2003.

Anerkendelse 
 TV Prisen: Årets TV-vært 2002

Filmografi 
 Hammerslag (1994-2003) - vært
 Et liv med antikviteter (2004) - vært
 I museernes gemmer (2005) - vært
 4-stjerners middag (2010) - deltager

Referencer

Eksterne henvisninger 
 

Personer fra Haderslev
Ansatte i DR
Journalister fra Danmark
Ansatte ved TV 2
Hammerslag
Dávur Djurhuus

Dávur Djurhuus er en færøsk filminstruktør, manuskriptforfatter og filmproducer. Han er uddannet ved Met Film School i London i 2013. Han vandt den færøske filmpris Geytin for filmen Terminal i 2013, som han har instrueret, skrevet manusskript til og har produceret. Filmen Terminal blev bl.a. vist ved London Short Film Festival 19. januar 2014. Han er bestyrelsesmedlem af interesseorganisationen Føroysk Filmsfólk.

Film

Filminstruktør 
Terminal, 2013
The Predictable Life of Sebastian, 2013
Gakk tú tryggur, 2015

Manuskriptforfatter 
Terminal, 2013
The Predictable Life of Sebastian, 2013

Producer 
Dog, 2012
Terminal, 2013
The Predictable Life of Sebastian, 2013

Hæder 
2013 - Vandt den færøske filmpris Geytin for filmen Terminal
2015 - Nomineret til Geytin for filmen Gakk tú tryggur

Noter

Eksterne links 
 

Manuskriptforfattere fra Færøerne
Filminstruktører fra Færøerne
Kylie Christmas

Kylie Christmas er det trettende studiealbum og det første julealbum af den australske sangerinde Kylie Minogue. Det blev udgivet den 13. november 2015 af pladeselskabet Parlophone. Albummet indeholder både coverversioner og originale sange.

Baggrund 
Kylie Christmas er det første julealbum af Minogue og hendes trettende studiealbum. Minogue tidligere udgivet julesporet "Santa Baby" i 2000, som blev inkluderet på hendes single "Please Stay", en indspilning af "Let It Snow" i 2010, og to EP-plader i 2010 med titlen A Kylie Christmas og A Christmas Gift.

Sporliste

Hitlister

Udgivelseshistorie

Referencer

Eksterne henvisninger 
Officielle hjemmeside af Kylie Minogue
Kylie Christmas på Metacritic

Kylie Minogue-album
Julealbum
Album fra 2015
Concepción (provins)

Concepción () er en provins i den chilenske region Biobío. Hovedbyen er Concepción. Provinsen dækker et areal på 3.439,5 km², og den har 912.889 indbyggere (2002).

Eksterne henvisninger 
 Concepción (provins) – officiel webside (på spansk)

Chiles geografi
Provinser i Chile
Iqra

Iqra (arabisk: اقراﺀ) er et arabisk kvindenavn.

Etymologi 
Iqra betyder "læs" på arabisk, og tolkes gerne som en befaling om at læse Koranen.

Udbredelse 
Der er i Danmark 86 kvinder, der har Iqra som første fornavn, mens der i Norge er 178 kvinder med Iqra som første fornavn.

Kilder 

Pigenavne
Thomas Lodberg Hansen

Thomas Lodberg Hansen er født den 16 december 1982 i Frederikshavn.

Han er en tidligere dansk landsholdsspiller i floorball. Han spillede 28 landskampe, og var med til VM i 2000 i Norge og VM i Finland i 2002. Han har som aktiv tidligere repræsenteret Frederikshavn Bulldogs, Frederikshavn Outlaws, Brønderslev Hot Shots og Kvissel Millionaires i landets bedste række.

Han var den yngste spiller der blev udtaget til A landsholdet, da han første gang blev udtaget som 15 årig.

Efter sin aktive karriere, har han været sportschef hos Brønderslev Hot Shots ligesom han var manden bag Kvissel Millionaires, hvor han samtidig fungerede som cheftræner.

Floorballspillere fra Danmark
Mercedes GP

Mercedes AMG Petronas Formula One Team, forkortet til Mercedes GP, er et tysk Formel 1-team, 

Teamet blev grundlagt 16. november 2009 da Mercedes-Benz og selskabet Aabar købte 75,1% (Mercedes 45,1%, Aabar 30%) af Brawn Grand Prix, teamet som vandt både kører- og konstruktørmesterskabet i 2009 med Mercedes-motorer. 

Teamets hovedsponsor er olieproducenten Petronas, som forlod BMW Sauber efter 2009-sæsonen. Teamet er en fortsættelse af det gamle Mercedes-Benz-team, som kørte i 1954 og 1955, noget som markerede bilproducentens comeback i sporten efter 55 år.

Mercedes debuterede under Australiens Grand Prix i 2010 med den syv-gange verdensmester Michael Schumacher, som kom tilbage til sporten efter tre års pause, og Nico Rosberg, som forlod Williams efter 2009.

Verdensmestre hos Mercedes

Kører

Konstruktør

Referencer

Eksterne henvisninger 

 Mercedes GPs officielle hjemmeside

Formel 1-konstruktører
Motorsport i Tyskland
Mercedes-Benz